

**CONSILIUL NAŢIONAL PENTRU COMBATEREA DISCRIMINĂRII**

**Autoritate de stat autonomă**

**Operator de date cu caracter personal nr. 11375**

***Comunicat de presă referitor la hotărârea adoptată de Colegiul director al CNCD în ședința din data de 27 martie 2019***

Colegiul director al Consiliului Național pentru Combaterea Discriminării, întrunit în ședința de soluționare a petițiilor în data de 27 martie 2019, a adoptat următoarea hotărâre:

Utilizarea termenului de “sandilău” și publicarea fișei medicale a unei persoane, cunoscut protestatar împotriva Guvernului României, de către domnul Darius Bogdan Vâlcov, reprezintă discriminare și încalcă dreptul la demnitate pe criteriul de boală, conf. Art. 2 alin. 1 coroborat cu art. 15 din OG137 O.G. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare.

Consiliul a dispus aplicarea sancțiunii amenzii contravenționale în valoare de 1.000 lei.

În individualizarea sancțiunii, Colegiul Director a ținut cont de calitatea deținută de partea reclamată, dar și de faptul că, ulterior reclamatul a șters de pe contul de Facebook afirmațiile discriminatorii.

Vot: în unanimitate a celor prezenți (6 voturi).

*Colegiul director al Consiliului National pentru Combaterea Discriminării*

*27 martie 2019*

*București*